Document ID: 31995R1161

NEUVOSTON ASETUS (EY) N:o 1161/95,
annettu 22 päivänä toukokuuta 1995,
myöhempien viitekausien määrän muuttamisesta maatalouden valuuttajärjestelmässä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon komission ehdotuksen,
ottaa huomioon yhteisessä maatalouspolitiikassa sovellettavista muuntokursseista ja laskentayksiköistä 28 päivänä joulukuuta 1992 annetun neuvoston asetuksen (ETY) N:o 3813/92 (1), ja erityisesti sen 9 artiklan,
sekä katsoo, että
asetuksen (ETY) N:o 3813/92 4 artiklan 5 kohdassa säädetään, että jos maatalouden muuntokurssin suunnitellusta muutoksesta seuraa jonkin valuutan maatalouden muuntokurssin merkittävä aleneminen, voidaan muutoksen soveltamista lykätä kyseisen valuutan osalta määrätyksi ajaksi, jonka kuluessa valuuttakehityksen on vakiinnuttava, jotta muutos voidaan tehdä, ja
nykyinen valuuttakehitys on johtanut tilanteeseen, jossa edellä mainitut edellytykset täyttyvät erityisesti Belgian frangin ja Luxemburgin frangin osalta; samankaltaisia ongelmia voi lähitulevaisuudessa ilmetä muiden yhteisön valuuttojen osalta; kehitys ei kuitenkaan näytä varmalta; näissä olosuhteissa näyttää olevan aiheellista poikkeuksellisesti ja asian vaikutus talousarvioon huomioon ottaen lisätä kyseisten valuuttojen osalta niiden viitekausien määrää, joista odotusaika muodostuu,
ON ANTANUT TÄMÄN ASETUKSEN:
1 artikla
Jos asetuksen (ETY) N:o 3813/92 4 artiklan soveltamisesta seuraa tietyn valuutan maatalouden muuntokurssin aleneminen ennen 26 päivää toukokuuta 1995, kyseisen maatalouden muuntokurssin muutosta lykätään seuraavan viitekauden ajan.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä toukokuuta 1995.

Labels: 2
6